Projektas

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO VIEŠAJAI ĮSTAIGAI ŠILUTĖS LIGONINEI ATLIKTI PASTATO DALIES PATALPŲ, PRITAIKANT LIGONINĖS VAISTINEI, PAPRASTOJO REMONTO DARBUS**

2019 m. gegužės d. Nr.T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Šilutės rajono savivaldybės tarybos 2014 m. spalio 30 d. sprendimo Nr. T1-2284 pirmu punktu patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudoti tvarkos aprašo 22 punktu ir atsižvelgdama į viešosios įstaigos Šilutės ligoninės 2019 m. kovo 14 d. raštą Nr. (1.1.19) S-184 „Dėl leidimo suteikimo“, Šilutės rajono savivaldybės taryba n u s p r e n d ž i a :

Leisti viešajai įstaigai Šilutės ligoninei atlikti Savivaldybės nuosavybės teise priklausančio ir šiuo metu viešosios įstaigos Šilutės ligoninės panaudos pagrindais valdomo pastato (unikalus Nr. 8893-4001-3042), esančio Rusnės g. 1, Šilutėje, pirmo korpuso pirmo aukšto dalies einamojo remonto darbus pritaikant ligoninės vaistinei.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui.

Savivaldybės meras

Stanislova Dilertienė

2019-04-

Arvydas Bielskis

2019-05-02

Vita Stulgienė

2019-04-30

Rengė

Ramutė Urbonienė

2019-04-30

p:\tarybos\_projektai\_2011-2018\2019 metai\gegužė\uks01k.docx

**ŠILUTĖS RAJONO SAVIVALDYBĖS ADMINISTRACIJOS**

**ŪKIO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL LEIDIMO VIEŠAJAI ĮSTAIGAI ŠILUTĖS LIGONINEI, ATLIKTI PASTATO DALIES PATALPŲ, PRITAIKANT LIGONINĖS VAISTINEI, PAPRASTOJO REMONTO DARBUS“ PROJEKTO**

2019 m. gegužės d.

Šilutė

***1. Parengto projekto tikslai ir uždaviniai.***

Leisti viešajai įstaigai Šilutės ligoniniai Savivaldybės nuosavybės teise priklausantį ir šiuo metu viešosios įstaigos Šilutės ligoninės panaudos pagrindais valdomo pastato ( unikalus Nr. 8893-4001-3042 ), esantį Rusnės g.1, Šilutėje, atlikti 1 korpuso 1 aukšto dalies paprastojo remonto darbus pritaikant jas ligoninės vaistinei.

***2. Kaip šiuo metu sureguliuoti klausimai.***

Pagal Lietuvos Respublikos vietos savivaldos įstatymo 16 straipsnio 2 dalies 26 punktą Savivaldybės tarybos išimtinė kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Pagal Šilutės rajono savivaldybės tarybos 2014 m. spalio 30 d. sprendimo Nr. T1-2284 pirmu punktu patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudoti tvarkos aprašo 22 punktą, panaudos gavėjas gali atlikti panaudai perduotų nekilnojamųjų daiktų kapitalinį remontą ar jo rekonstrukcijos darbus tik esant Savivaldybės tarybos leidimui.

Gautas Viešosios įstaigos Šilutės ligoninės [2019-03-14 raštas Nr. (1.1.11) S-184](file:///C:\Users\Ekonom_AR\Desktop\priedas1.pdf) „Dėl leidimo suteikimo“, kuriame prašoma suteikti leidimą atlikti I korpuso I aukšto dalies paprastojo remonto darbus, pritaikant jas ligoninės vaistinės patalpoms, kurių unikalus numeris 8893-4001-3042, esančios Rusnės g. 1, Šilutėje. Ligoninės pastate I korpuso pirmo aukšto dalies patalpose, atliekami paprastojo remonto darbai, pritaikant patalpas ligoninės vaistinei.

***3. Kokių pozityvių rezultatų laukiama.***

Po remonto ligoninėje su ligoninės vaistinės patalpomis suformuojamos (perplanuotos) patalpos: 1 – vaistų išdavimo patalpa; 2 – administracinė - buitinė patalpa; 3 – koridorius; 4 – psichotropinių medžiagų laikymo patalpa; 5 – vaistinių preparatų laikymo patalpa.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Nėra.

***5****.* ***Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.***

Nėra.

***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.***

Antikorupcinį vertinimą atlikti nereikia.

***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Nėra.

***8. Projekto autorius ar autorių grupė.***

Ramutė Urbonienė, Ūkio skyriaus turto valdymo inžinierė

***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***

Viešoji įstaiga Šilutės ligoninė, ligoninės vaistinės patalpa, esanti Rusnės g. 1, Šilutėje; remonto darbai.

***10. Kiti, autorių nuomone, reikalingi pagrindimai ir paaiškinimai.***

Nėra.

Ūkio skyriaus turto valdymo inžinierė Ramutė Urbonienė